1. Penaos emañ kont gant al labour-douar e Breizh bremañ ?    Ouzhpenn un atant diwar tri a zo diaes e stad evit a sell an archant, en darn vrasañ eus an atantoù neo ket gwall laouen an diabell evit ar marchadoù, strizh eo ar reolennoù a bep seurt... Echu patrom al labour-douar gant un diorren bet dispar er vro, met ivez gant fallaenn an endro hag an taolennadoù, a zo kaer koulskoude.  Gant ar stad-mañ e vez digalonekaet ar re galonekañ. Ne chell den lavaret hiziv  hag-eñ e vo paeet dereat al labourerien-douar, adnevesaet an atantoù pe o do tu da chom a-sav pe da cheñch micher ma fell dezho, a-drugarez da dremen ar marchadourezhioù ha dar prizioù bedel hollek.  Un degouezh mat eo evit cheñch hon doare da soñjal, na glot ket gant ar bed a-vremañ.     2. Peseurt hentoù a zo evit an dazont ?  Diorren an doare bio hep mar ebet, gant palioù kempoell.  Al labour-douar a zo un dra war hir dermen. Ne cheller ket  laoskel marchad ar fontoù trafikañ.  Ret eo adkemer pal ar SAFER hag an ensavadurioù publik fonter.  Cheñch dezvad ar feurmiñ gant lizhiri-feurm respet, ha tailhoù a live dereat.  Rannañ ar madoù prevez hag ar madoù micherel, hag en skrivañ el lezenn.  Aotren al liesvicheroù berrbad e dezvadoù kevredigezhel e-giz ar GAEC.       3. Penaos echuiñ gant an enkadennoù ha bezañ oberiant war an atant war-eeun ?  Un diskoulm e chell  bezañ al labour e-barzh ar CUMA dre zistaol ar chargoù a goust ar muiañ.  Lakaat ar saout e parkoù en-dro hag espern muioch gant nebeutoch a broduioù, ha bezañ nebeutoch diouzh ar marchad.  Diorren ar chretaat-gounidoù en ur gempoell hirbadus.  Pep atant a rank bezañ un uniad ekonomikel ha biologel kempoell, kempouez, ha neo ket ur mirlech danvez krai evit ar gounezvouedelezh.     4. Petra e chell bezañ perzh ar Rannvro evit al labour-douar ?  Ar rannvro a rank bezañ oberiant-kenañ e politikerezh al labour-douar, och eskemm war-eeun gant Europa.  Politikerezh an endro ha politikerezh an dour a rank kavout o chempoell e-barzh politikerezh ar vro, a vo e bal muiaat hor galloudezh labour-douar ha talvoudekaat ar vro gant ul labour-douar a-heson gant ar gevredigezh.  An enklask poellek a rank bezañ e bal reiñ ardivinkoù testet ha hirbadus en ur rouedad atantoù skouer, a glot gant hor bed.  An hadoù, ar jenetik, harz al  loened hag ar plant, talvoudekaat galloudezh energetek an atantoù (treflamm, plakennoù koad...) a zo temoù pennañ evit an enklask war-zu atantoù emrenoch.  Rankout a raio ar stummadur micherel ober gant an temoù-se ivez.